Sumata amaru yesemres inzan yesɛan assaɣ n tilin daxel n tmedyazt, imi yal taɣwsa yefka-as inzi i yeddan fell-as akken daɣen tuget n yinzan i d-yewwi di timawit imi ur yebdir ara ansa neɣ ɣur wanwa i ten-id-yewwi, maca yella anda isemres kra n inamalen iwakken ad yesken ansi i d-kkan md:am akken s-inna wina n zzman,yeǧǧa-d awal fhemt-tt. Iswi n umyaru ad yernu ugar n ccbaha i usefru, iwakken ad yesnerni deg unamek, talɣa-agi n tebdert tettuqet di tmedyazt n Muḥya tikelt s wudem uffir tikelt-nniḍen s udem yebanen.